التسميه الثنائيه او الاسم العلمى بالانجليزى: binomial nomenclature فى علم الاحيا هيا اسم الطريقه الرسميه لتسميه الانواع الحيه. حط النظام داه العالم السويدى كارولوس لينيوس. التسميه الثنائيه بتشير ان الاسم بيتالف من تركيب مصطلحين: الاسم الاساسى الجنس الاسم الثانوى النوع, مع ان تفاصيل التسميه بتختلف من حاله لتانيه بس فيه نواحى معينه بتتطبق عالميا على كل الحالات زى: الاسماء العلميه بتختلف حسب اللغه, و بتم كتابتها فى اللغات اللى بتستعمل الابجديه اللاتينيه باحرف مايله عشان تمييزها عن باقى النص, فمثلا فى اللغه الانجليزيه بيتكتب Homo sapiens, اما فى اللغه العربيه فمن خلال التعريب بيتم تاكتابته على الشكل التالى انسان عاقل بدون ال التعريف. بيبدا الاسم الاول بالاسم الاساسى (اسم الجنس) بالانجليزى: genus name بحرف استهلالى كبير و اسم النوع باحرف صغيره دايما, و بتتكتب الكلمتين بطريقه مايله. على سبيل المثال, بتنتمى القطه المنزليه لجنس القط (باللاتينيه: Felis) و النوع المستانس (باللاتينيه: domestica) و عشان كده فالاسم العلمى للقط هوا قط مستانس (باللاتينيه: Felis domestica). قبل اعتماد النظام الثنائى الحديث لتسمية الانواع الحيه, كانت الاسماء العلميه بتتكون من اسم شائع و اسم محدد بيتكون من كلمه واحده او اكتر, داه شكل نظام التسميات المتعدده, كانت الاسماء بتأدى وظيفتين منفصلتين.